open-index/open-wikipedia-markdown huggingface dataset:
Melissa Benoist

**Melissa Marie Benoist** (født 4. oktober 1988 i Houston i Texas i USA) er en amerikansk skuespiller og sanger. Benoist hadde en av hovedrollene i Fox-komiserien *[[Glee]]* som Marley Rose. Hun debuterte i den fjerde sesongpremièren, «The New Rachel». Bortsett fra sin rolle på *Glee*, har hun dukket opp i en rekke TV-serier som *[[Supergirl]]*, *[[Homeland]]*, *[[The Good Wife]]* og *[[Law & Order]]*.

## Karriere
Benoists første film var i sangeren Mariah Careys *Tennessee*.

I 2014 spilte hun i Damien Chazelles *[[Whiplash (2014)|Whiplash]]* med Miles Teller og J.K. Simmons i hovedrollene. Hun spilte også i *[[Danny Collins]]* som ble utgitt i 2015, og har skuespillere Jennifer Garner, Al Pacino, Annette Bening og andre kjente stjerner i rollene. I denne filmen spiller hun Jamie, resepsjonisten på et hotell som besøkes av en av Jamies favorittrockestjerner. Hun fikk også rollen som Kara Zor-El/Supergirl i TV-serien *[[Supergirl (TV-serie)|Supergirl]]*, som går på TV-kanalen CBS.

## Annet
Benoist ble valgt, sammen med de andre *Glee*-medlemmene Jacob Artist, Becca Tobin og Dean Geyer, som en ambassadør for Coca-Colas nye produkt, P10 300 ml Coke Mismo. I juni 2013 besøkte fire av dem Manila på Filippinene for å gi sin tilslutning til produktet ved å besøke forskjellige kjøpesentre og møte fansen.

Hun og kollegaen Darren Criss, dukket opp med Josh Duhamel i åpningen av Kids 'Choice Awards i 2013.

Foreldrene hennes er Jim og Julie Benoist. Melissa har planlagt å gifte seg med Blake Jenner, en av hennes *Glee*-kolleger.

Melissa Benoist er bestevenn med Chyler Leigh.

## Referanser


## Eksterne lenker
* 
* 
* 
*
Liste over motorveier i Sveits

Dette er en **liste over motorveier i Sveits**. Kjøretøyer under 3,5 tonn må betale et årsgebyr for å bruke nasjonale motorveier i Sveits. Betalingsbeviset er utformet som et klebemerke som festes bak frontruta, det er gyldig 14 måneder.

## Eksterne lenker
*
Kule kidz gråter ikke

***Kule kidz gråter ikke*** er en norsk drama- og familieflm fra 2014 regissert av Katarina Launing. Den er basert på den nederlandske filmen *[[Achtste-groepers huilen niet]]* som bygger på ei bok av Jacques Vriens fra 1999. Filmen er produsert av Cinenord, som fra før blant annet har laget *[[Jørgen + Anne er sant|Jørgen + Anne = sant]]* og filmene om *[[Karsten og Petra]].*

Filmen handler om Anja (Mia Helene Solberg Brekke), ei aktiv fotballinteressert jente som får påvist leukemi.

Filmen ble sett av 108 000 kinogjengere og havnet på 32.-plass på listen over de mest besøkte filmene i Norge i 2014. Den ble godt mottatt av anmelderne.

Filmen egner seg utmerket for skoleklasser, ettersom den legger til rette for gode samtaler, vekker omtanke og gir økt innsikt i livets vanskelige sider. I skolesammenheng er denne filmen best egnet for klassetrinnene 4. til 8.

## Rollebesetning
* Mia Helene Solberg Brekke som Anja
* Victor Papadopoulos Jacobsen som Jonas
* Jeppe Beck Laursen som Doctor Bart
*Sigrid Welde som Lisa
*Ulrik William Græsli som Lars

## Referanser


## Eksterne lenker
*
Torolf Heen

**Torolf Kristian Taraldsen Heen** (født 11. mars 1884 på Storselsøy i Rødøy, død 1973 i Rødøy) var en norsk gårdbruker og ordfører. 

Torolf Heen var ordfører i Rødøy kommune, fra 1935 til 1947.
Vest for solen, syd for grensen

er en kort roman skrevet av den japanske forfatteren Haruki Murakami. Murakami skrev romanen under et opphold som gjestende forsker ved Princeton University i USA i 1992. Ika Kaminka oversatte romanen til norsk, og den ble utgitt på Pax forlag i 2000. Den siste delen av tittelen, «Syd for grensen» viser til Nat King Coles sang «South of the Border», men det er ikke noe bevis for at han faktisk spilte inn denne sangen noen gang. Den første delen av tittelen viser til et Inuit-syndrom kalt piblokto eller arktisk (siberisk) hysteri.

## Handling og temaer
I romanen forteller enebarnet Hajime sin historie som begynner mens han er barn i en liten, japansk by. I hjembyen møter han Shimamoto, en jente som er enebarn som ham. Hun har dessuten hatt polio, noe som resulterte i at hun trekker på benet når hun går. De tilbringer det meste av tiden de har sammen med å snakke om hva som interesserer dem, mens de spiller plater på platespilleren til hennes far. Etter hvert begynner Hajime på en annen skole, og kontakten dør ut. 

Først når de er 36 møtes de igjen i en av Hajimes jazz-barer. Han har nå to barn og har vekslet fra et liv på et kontor til å eie og drive to jazz-barer i den mest trendy delen av Tokyo, Aoyama. Romanen forteller meget lite om Shimamotos liv, hun opptrer sporadisk og lar Hajime spørre seg selv «hva hadde skjedd dersom...». Møtet med Shimamoto forårsaker en rekke hendelser. Trass i at han er en etablert familiemann får møtet med henne Hajime til å velge mellom familien og et forsøk på å finne igjen magien mellom dem fra fortiden.

## Referanser
Ferjesambandet Lønset–Grønnes

**Lønset–Grønnes** var et fergesamband over Fannefjorden i Møre og Romsdal. Sambandet ble nedlagt i 1991 da Skålavegen åpnet. Arbeid med ferjekaiene begynte sommeren 1940, trafikken kom i gang i 1946. Nabosambandet Sølsnes–Åfarnes ble etablert i 1931 da det kom vei rundt Fannefjorden. På det meste (1990) fraktet fergen omkring 250&nbsp;000 kjøretøy i året.

## Referanser
Euroviisut

**Euroviisut**, også kjent som **Eurovision laulukilpailu – Suomen karsinta**, var en finsk tv-sendt musikkonkurranse som ble sendt årlig fra 1961 til 2011. Vinneren av konkurransen fikk representere Finland i Eurovision Song Contest. Programmet ble kringkastet og produsert av den finske allmennkringkasteren Yleisradio og ble sendt årlig – unntatt i årene 1970, 1995, 1997, 1999, 2001 og 2003. Enkelte år har programmet vært sendt med delfinaler hvor et antall melodier kvalifiserte seg til en finale.

I 2012 ble Euroviisut erstattet av et nytt konsept, kalt *[[Uuden Musiikin Kilpailu]]*.

## Vinnere av Euroviisut og Suomen karsinta 1961–2011

* *(*) Antallet bidrag i finalen. I parentes antall bidrag til sammen, medregnet delfinaler, de årene det var delfinaler.*
* *(**) Alle arrangørsteder ligger i [[Helsingfors]], såfremt ikke annet er oppgitt.*
* *DNQ = «Did not qualify» (låt som ikke kvalifiserte seg fra semifinalen i Eurovision Song Contest).*

## Se også
* Eurovision Song Contest
* Uuden Musiikin Kilpailu
* Finland i Eurovision Song Contest

## Noter


## Referanser


## Kilder
* Eurovision-fr.net, Finales nationales, Finlande 
:(alle opplysninger om antall bidrag, sted, programleder, vinnermelodi og -artist - såfremt ikke annet er oppgitt)
* Eurovision.tv, Finland  
:(alle opplysninger om resultater i Eurovision Song Contest)
Heather Morris

**Heather Elizabeth Morris** (født 1987) er en amerikansk skuespillerinne, vokalist, danser og modell, kjent for sin rolle som cheerleader Brittany S. Pierce i den musikalske komedieserien *[[Glee]]*. I seriens første sesong hadde hun kun en gjentakende rolle, mens hun ble forfremmet til hovedrolleinnehaver for de tre neste sesongene. Hun ble imidlertid nedgradert igjen for den femte sesongen.

## Tidlig liv
Morris ble født i Thousand Oaks, California og ble oppvokst i Scottsdale, Arizona. Hun begynte å danse da hun var ett år, men tok klasser da hun var to. Hun skal ha sett på sine søstre danse før hun selv begynte å gjøre det. Morris konkurrerte i ung alder i en rekke stilarter, inkludert jazz, tap og moderne. Morris 'far døde av kreft da hun var 14 år gammel. «Det er noe som er vanskelig for meg, fordi jeg er trist for det, men jeg vil ikke dvele med det,» sa hun i et intervju med elever i desember 2009. «Jeg vet at han er i et bedre sted, i stedet for lidelse.» Etter eksamen fra Desert Mountain High School, bestemte Morris for å melde seg på et lokalt universitet, men innså at hun var på feil sted og flyttet til Los Angeles i stedet, i en alder av 19.

## Privatliv
Morris er i et forhold med baseballspilleren Taylor Hubbell. De gikk på samme videregående skole i Arizona, men kjente ikke hverandre der. De begynte å gå ut med hverandre etter at Morris flyttet til Los Angeles og Hubbell kontaktet henne på Myspace. I et intervju fra 2011 med Fitness, Ssa Morris følgende om Hubbell: «Jeg ønsker å gifte meg med ham så mye. Det er det jeg virkelig bryr meg om. Jeg vil gifte meg med Taylor og ha barn med ham. Jeg elsker å opptre, men hvis det påvirker forholdet mitt, så jeg vil ikke fortsette å gjøre det.» Etter eksamen fra universitetet i Louisiana i Lafayette, flyttet Hubbell inn med Morris i Los Angeles i begynnelsen av 2012. Morris fødte deres første barn, sønnen Elias, den 28. september 2013.

## Referanser


## Eksterne lenker
* 
* 
* 
*
Carl Espen Thorbjørnsen

**Carl Espen Thorbjørnsen** (født 1982) er en norsk musiker, kjent under artistnavnet **Carl Espen**.

Han ble kjent etter å ha vunnet finalen i Melodi Grand Prix 2014 med sangen «Silent Storm», skrevet av hans kusine Josefin Winther.

## Utmerkelser, priser og konkurranser
* 2014: Vinner av Melodi Grand Prix

## Referanser


## Eksterne lenker
*
Aegosomatini

* Se systematisk inndeling

**Aegosomatini** er en gruppe av biller som hører til familien trebukker (Cerambycidae).

## Utseende
Store, avlange, oftest brunlige trebukker. Denne gruppen har hodet noe fremstrakt, tydelig innsnevret bak fasettøynene (med tydelig "hals"). Pronotum er forholdsvis lite uten tenner langs ytterkanten. Dekkvingene har gjerne opphøyde lengdekjøler.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
De fleste av artene lever i Sørøst-Asia, men én art går så langt nordvest som det sørlige Europa.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Aegosomatini Thomson, 1860
******** Slekten *[[Acideres]]* Guérin-Méneville, 1858
******** Slekten *[[Aegolipton]]* Gressitt, 1940
******** Slekten *[[Aegosoma]]* Audinet-Serville, 1832
******** Slekten *[[Aerogrammus]]* Bates, 1875
******** Slekten *[[Baralipton]]* Thomson, 1857
******** Slekten *[[Cyanolipton]]* Komiya, 2004
******** Slekten *[[Dandamis]]* Gahan, 1906 - kan også plasseres i Disteniinae, Cyrtonopini
******** Slekten *[[Dinoprionus]]* Bates, 1875
******** Slekten *[[Komiyasoma]]* Drumont & Do, 2013
******** Slekten *[[Megobaralipton]]* Lepesme & Breuning, 1932
******** Slekten *[[Metaegosoma]]* Komiya & Drumont, 2012
******** Slekten *[[Megopis]]* Audinet-Serville, 1832
******** Slekten *[[Nepiodes]]* Pascoe, 1867
******** Slekten *[[Oceanomegopis]]* Komiya & Drumont, 2009
******** Slekten *[[Ochrocydus]]* Pascoe, 1876
******** Slekten *[[Palaeomegopis]]* Boppe, 1911 - kan også plasseres i Eurypodini
******** Slekten *[[Paradandamis]]* Aurivillius, 1922 - kan også plasseres i Prionini
******** Slekten *[[Rhineimegopis]]* Komiya & Drumont, 2001
******** Slekten *[[Spinimegopis]]* Ohbayashi, 1963
******** Slekten *[[Toxeutes]]* Newman, 1840
******** Slekten *[[Vietetropis]]* Komiya, 1997
******** Slekten *[[Ziglipton]]* Komiya, 2003

## Kilder
* Liste over artene
* Liste over slektene
* Fauna Europaea, utbredelsesdatabase for europeiske dyr 

## Eksterne lenker
* 
* Hoskovec, M. og Rezek, M. Cerambycidae. ''Longicorn Beetles of the West Palaearctic Region''. Stort fotogalleri med bilder av ca. 600 arter.
Charlie (artist)

**Charlotte «Charlie» Tepstad Carlsen** (født 27. oktober 1994) er en norsk artist fra Siggerud i Akershus. Hun har vært med i sangkonkurransene Melodi Grand Prix junior og Melodi Grand Prix.

Charlie deltok i Melodi Grand Prix junior 2005 med sangen «Kjendiser», men nådde ikke superfinalen som ble vunnet av Malin Reitan. Fire år senere, i 2009, ga Charlie ut barneplaten *[[Josefine på rocker'n]]* på plateselskapet Big Box Records.

Charlie kom til finalen i Melodi Grand Prix 2014 med sangen «Hit Me Up», skrevet av manager Lars K. Hustoft, Jon Asher og Melanie Fontana.

## Diskografi
### Album
**[[Josefine på rocker'n]]* (2009)

### Singler
*«Hit Me Up» (2013)

## Referanser
Charlie

**Charlie** kan vise til:

## Underholdning
* TV 2 Charlie, dansk TV-kanal drevet av danske TV 2
* «Charlie» (Red Hot Chili Peppers-sang), sang fra 2006 av Red Hot Chili Peppers

## Personer
* Charlie (navn), et kjønnsnøytralt navn som også blir brukt som kallenavn ved Charles, Charlotte og øvrige
* Charlie (artist), egentlig Charlotte Tepstad Carlsen (født 1994), norsk artist som har deltatt i MGPjr og Melodi Grand Prix
* Charlie (arkeologisk funn), et neolittisk skjelett funnet i England

## Øvrig
* C, bokstav representert med «Charlie» i Bokstaveringsalfabet

## Se også
* Charlotte
* Charles

__NOTOC__
Jan Kallevik

**Jan Harry «Kalle» Kallevik** (født 1967) er en norsk politisk aktivist, musiker og forfatter.

Kallevik er utdannet sosionom, og jobber som miljøterapeut innen rus og psykologi. Han var lenge svært aktiv i det anti-fascistiske aktivistmiljøet i Oslo, og ga i 2014 ut boka *Xtrem*, med undertittelen «krig i Oslos gater». Der fortalte han om egne erfaringer i en bok forlaget beskrev som «en brutal dokumentar om kampen mot nynazisme i Oslos gater på 1990-tallet».

Han har også en bakgrunn i Oslos punkrock-miljø på 1980-tallet, blant annet i gruppa Autistiske Barn.
Kallevik var en periode redaktør for fanzinen *[[Absolute Musique]]* og redaksjonsleder for Osloredaksjonen i månedsmagasinet *[[Folk & Røvere (avis)|Folk & Røvere]]* (Trondheim).

## Bibliografi
* *Xtrem* (med journalist Haakon Larsen), Aschehoug (2014)

## Referanser


## Eksterne lenker
* 
*  Presentasjon på Aschehoug forlags nettsider
*  Presentasjon av Jan Kallevik i Forfatterkatalogen på Forfattersentrums nettsider
Dot Jones

**Dorothy-Marie Jones** (født 1964) er en amerikansk skuespillerinne og pensjonert idrettsutøver som har hatt flere roller på TV.

Hun gikk på California State University, Fresno, der hun satt rekorder for kulestøt. Jones er også en 15-ganger verdensmester i håndbak. Hun medvirket i den musikalske TV-serien *[[Glee]]*, som Shannon Beiste, som ga henne nominasjoner til Primetime Emmy Award for fremragende gjesteskuespillerinne i en komiserie i 2011, 2012 og 2013.

Jones er åpent lesbisk, og ble gift med Bridgett Casteen den 21. desember 2013. De to møttes for første gang i desember 2010, og Jones fridde 4 oktober 2013 under Anaheim Gay Days.

Dorothy-Marie Jones ble født i 1964 og vokste opp i Hilmar, California. Hun ble først involvert i styrkekonkurranser på en ganske ung alder. Mens hun gikk på Hilmar High School, var hun en mester i vektløfting og ble navnet den kvinnelige idrettsutøveren det året. Hun startet armbrytning på et innfall, og vant sin første håndbak VM da hun var 19 år gammel, og gikk på å vinne 14 flere.

## Referanser


## Eksterne lenker
* 
*
Suzy

**Susana Mota**, kjent med artistnavnet **Susy** eller **Suzy**, er en portugisisk sangerinne. Hun vant Festival da Canção! 2014 med melodien «Quero ser tua (Como a lua é do luar)», og representerte dermed Portugal i Eurovision Song Contest i København. Melodien ble nummer 11 i semifinalen, og kvalifiserte seg ikke til finalen.

## Referanser


## Eksterne lenker
*
Heike Kahl

**Heike Kahl** (tidligere *Heike Lange*; født 31. oktober 1955 i Rostock, Mecklenburg-Vorpommern), er en østtysk tidligere skøyteløper som representerte hjemlandet i Vinter-OL 1976 i Innsbruck.

Hun ble nummer 8 på 1 000 m og 10 på 500 m under hurtigløpskonkurransene i OL 1976. I sesongen 1974/75 ble hun junior-verdensmester og tok en sølvmedalje under sprint-VM på skøyter. Lange ble østtysk mester i både allround og sprint i 1975 og nasjonal enkeltdistansemester på 500m i 1976. Hun la opp som aktiv skøyteløper etter sesongen 1975/76.

## Personlige rekorder

## Referanser


## Eksterne lenker
* 
*  Heike Kahl på www.ISU.html.infostradasports.com sine nettsider.
;Arbeidsliv
* 
*  Heike Lange på filmportal.de
*  Kort biografi på www.rwe.com
*  Intervju med Heike Kahl på www.fruehe-chancen.de
*  Dr. Heike Kahl på www.digitale-chancen.de
Kasey Smith

**Kasey Smith** er en irsk sangerinne. Smith og gruppa Can-linn representerte Irland i Eurovision Song Contest i København i mai 2014.

Smith er et tidligere medlem av gruppa Wonderland, som ble nominert i kategorien «Breakthrough Artist of the Year» i BT Digital Music Awards 2011. I 2013 deltok hun i den irske nasjonale finalen, Eurosong, med melodien «Kiss me», som ble nummer tre av fem bidrag. Kasey Smith og samarbeidsprosjektet Can-linn vant Eurosong 2014 med poplåten «Heartbeat». 

## Eurovision Song Contest

## Referanser


## Eksterne lenker
* 
* 
*
Cristina Scarlat

**Cristina Scarlat** (født 1981) er en moldovsk sanger. Scarlat har musikkutdannelse fra Ștefan Neaga College of Music i Chișinău. I 2001 vant hun musikkonkurransen *Crizantema de Argint*, og hun ble nummer tre i *Crizantema de Aur* i Târgoviște. Hun har vunnet den internasjonale musikkfestivalen *Șlagărul de aur* i Moghililov, og i 2011 ble Scarlat nummer tre i *Slaveanski bazar* i Vitebsk.

Scarlat deltok i Moldovias nasjonale finale, O melodie pentru Europa, i 2011 med melodien «Every Day Will be Your Day» og i 2013 med «I Pray». I 2014 vant Scarlat den nasjonale finalen, og hun representerte Moldova i den internasjonale finalen i København med poplåten «Wild Soul».

## Eurovision Song Contest
Scarlats bidrag i den nasjonale finalen og i Eurovision Song Contest:

## Referanser
Bella Abzug

**Bella Savitsky Abzug** (1920–1998), klengenavn «**Battling Bella**», var en amerikansk advokat, medlem av Representantenes hus, sosial aktivist og leder i kvinnebevegelsen. 

Abzug ble født i New York. 

I 1971 gikk Abzug sammen med andre ledende feminister slik som Gloria Steinem og Betty Friedan for å grunnlegge National Women's Political Caucus. Hun deklarerte, «Denne kvinnens plass er i Huset, Representantenes hus», under sin fremgangsrike valgkamp i 1970. Hun ble senere utnenevt til leder av *National Commission on the Observance of International Women's Year* og til å planlegge 1977 National Women's Conference av president Gerald Ford samt ledet president Jimmy Carters kvinnekommisjon.

## Referanser


## Eksterne lenker
* 
* 
*
Jens Lie-Gjeseth

**Jens Petter Lie-Gjeseth** (født 26. september 1919 på Fosnes, Jøa, Nord-Trøndelag, død 7. september 1978 på Rørvik, Vikna, Nord-Trøndelag) var en norsk offiser og kulturarbeider. 

Han vokste opp på Aunet ved Rørvik som sønn av gårdbruker og ordfører Fredrik Lie-Gjeseth og hustru Bertha Sandvik.

I 1971 kom Jens Lie-Gjeseth tilbake til Vikna som tidligpensjonert fra Forsvaret (Sjøforsvaret). Han engasjerte seg i da i kulturvernet i på kysten. Han var styrer på deltid for Woxengs Samlinger, et privat museum Vikna kommune hadde fått hånd om, og kulturpolitiker i den nye fylkeskommunen, Nord-Trøndelag. I 1977 fikk Nord-Trøndelag ny fylkeskonservator, Kolbein Dahle som kom fra ei fjellbygd på Østlandet. Jens Lie-Gjeseth og Kolbein Dahle arbeidet for at Sør-Gjæslingan skulle bli fredet. Helt mot slutten av 2006 vart et fredningsforslag som kulturmiljø etter § 20 i Kulturminnelova sendt til Riksantikvaren. 

## Kilder
*
Acanthinoderini

* Se systematisk inndeling

**Acanthinoderini** er en gruppe av biller som hører til familien trebukker (Cerambycidae).

## Utseende
Middelsstore til svært store (opptil 120 millimeter), brune eller svarte trebukker, ofte med stor forskjell mellom kjønnene i farge og størrelse. Pronotum har en krum pigg i forhjørnet.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Gruppen er utbredt i Sør-Amerika.

## Systematisk inndeling

Gruppen blir noen ganger slått sammen med Macrodontiini.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Acanthinoderini Thomson, 1864
******** Slekten *[[Acalodegma]]* Thomson, 1877
********* *[[Acalodegma servillei]]* (Blanchard, 1851)
********* *[[Acalodegma vidali]]* Elgueta & Cerda, 2002
******** Slekten *[[Acanthinodera]]* Hope, 1833
********* *[[Acanthinodera cumingii]]* (Hope, 1833)
******** Slekten *[[Ancistrotus]]* Audinet-Serville, 1832
********* *[[Ancistrotus aduncus]]* Buquet, 1853
********* *[[Ancistrotus uncinatus]]* (Klug, 1825)
******** Slekten *[[Chalcoprionus]]* Bates, 1875
********* *[[Chalcoprionus badeni]]* Bates, 1875

## Kilder
* Liste over artene
* Liste over slektene

## Eksterne lenker
*
Acanthophorini

* Se systematisk inndeling

**Acanthophorini** er en gruppe av biller som hører til familien trebukker (Cerambycidae).

## Utseende
Store til svært store (opptil 100 millimeter), kraftige trebukker. De utmerker seg særlig ved svært kraftige kjever (mandibler), særlig hos hannene. Pronotum har kraftige pigger på sidene. Antennene er omtrent to tredjedeler så lange som kroppen hos hannene, omtrent halvparten så lange som kroppen hos hunnene.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Gruppen er for det meste utbredt i Afrika, men finnes også i det vestlige Asia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Acanthophorini Thomson, 1864
******** Slekten *[[Acanthophorus]]* Audinet-Serville, 1869
******** Slekten *[[Anthracocentrus]]* Quentin & Villiers, 1983
******** Slekten *[[Bracheocentrus]]* Quentin & Villiers, 1983
******** Slekten *[[Ceratocentrus]]* Aurivillius, 1903
******** Slekten *[[Eotithoes]]* Quentin & Villiers, 1983
******** Slekten *[[Ommatomenus]]* Higgins, 1869
******** Slekten *[[Tithoes]]* Thomson, 1864

## Kilder
* Liste over artene
* Liste over slektene

## Eksterne lenker
*
Ataman

**Ataman** (ukrainsk: отаман/*otaman* - fra turkotatarisk *Ata* = «far» og suffikset *-man* = «skap»; på tyrkisk: *ataman*, på polsk blitt til *hetman*) hadde blant kosakkene i Polen-Litauen både betydningen en spesiell militær rang og var tittelen for deres fritt valgte overhode. 

Etter de polske delinger ble tittelen avskaffet av keiserinne Katarina II av Russland.

*Ataman* var høyeste rang blant de russiske kosakker. Blant de ukrainske kosakker var tittelen blant de polsk organiserte kosakker *[[hetman]]*, mens kosakkene på steppelandet,som avgrenset seg fra dette kosakkhierkarkiet - benyttet tittelen *otaman* om ledere av forskjellige nivåer.
Gunhild (svensk dronning)

**Gunhild** eller **Gunnhild** var en av ladejarlen Svein Håkonssons døtre, og gift med kong Anund Jakob av Sverige.

Hennes fødselsår er ikke kjent, men hun døde etter 1050. 

Iblant forveksles hun med den Gunnhild som var gift med den danske kongen Svend Estridsson.Per G. Norseng: «Gunnhild - svensk dronning» i *Store norske leksikon* på snl.no. Hentet 24. juli 2023 fra https://snl.no/Gunnhild_-_svensk_dronning Adam av Bremen på sin side melder at hun var enke etter Anund, og ikke skal forveksles med en «Gyde» som ble drept av Thora.

Saxo Grammaticus kaller henne iblant Guda eller Gyda.  
   
## Biografi
Eneste kilde til hennes eksistens er et notat hos Adam av Bremen i *[[Gesta Hammaburgensis ecclesiae pontificum]]* fra 1070-tallet, der hun omtales som *relicta Anundi* («Anunds enke»).

I Adam av Bremens historie om Emund den gamle står at denne sendte ut Adalvard den eldre fra erkestiftet Hamburg-Bremen, og at de etter å ha passert «bergstraktene i Sverige» kom «i god behold til den fromme dronning Gunild eller Gyde (Anunds enke Gunild var én, og en annen var Gyde som falt for Thora. *Skolie* 67) - hun som ble skilt fra danenes konge ettersom de var for nært beslektet, og som nå bodde utenfor Danmark og viet seg til fromme gjerninger»». Han opplyser at kong Svend «*tok en blodbeslektet kvinne fra Sverige til hustru. Herr erkebiskopen* (Adalbert av Bremen) *tok dette meget unådig opp. Han sendte utsendinger til kongen angående denne synd og bebreidet ham hans galskap i kraftige ordelag; om han ikke tok til fornuft, skulle han rammes av [[bannlysning]]ens sverd. I raseri truet konge med å ødelegge hele [[Hamburg]] stift. Truslene skremte ikke erkebiskopen, han viste seg urokkelig, inntil danenes tyrann måtte bøye seg for et brev fra paven og gav sin slektning [[skilsmisse]]brev.*» Ifølge *[[Knytlinga saga|Knytlingesagaen]]* var det Anunds enke Svend Estridsson giftet seg med, og de fikk angivelig en sønn som ble kalt Svend som sin far.''Knytlingesagaen'' kap. 23 

I 1811 utga P.E. LindskogPeter Eriksson Lindskog *Försök til kort beskrivning av Skara stift*,''Försök til kort beskrivning av Skara stift, 1811 der han tolket Adam av Bremen slik at Gudhems kloster var grunnlagt av «den fromme dronning Gunhild», da hun som angivelig enke etter Svend Estridsson vendte tilbake til sitt gods i Västergötland fra Danmark i år 1052. I virkeligheten er klosteret grunnlagt i 1152 - 100 år etter Gunhilds tid - da kong Karl Sverkersson skjenket Gudhems kongsgård til et nystiftet nonnekloster.Gudhems kloster Men det sies at Gunhild er gravlagt på klosterets område.Gunhilds angivelige grav på Gudhems klosterområde.

## Referanser


## Kilder
*
28. egyptiske dynasti

**28. egyptiske dynasti** i oldtidens Egypt er ofte kombinert med andre dynastier med tidsepoken som kalles for senepoken. De andre grupperingene er 26., 27., 29., 30. og 31. dynastier.

## Herskere
Dette dynastiet hadde bare en hersker, Amenirdisu, på gresk Amyrtaios, og er således ikke et dynasti i egentlig forstand. Han var en etterkommer av kongene fra det 26. dynasti basert i Sais i nordlige Egypt. Da den persiske kongen Dareios II døde, ledet han med suksess et opprør mot utlendingene som styrte Egypt. Før denne tiden hadde han ledet geriljakriger mot den persiske okkupasjonen. Ingen monumenter fra hans fem år lange styre har blitt funnet og lite er kjent om hans styre. I 399 f.Kr. ble han beseiret i et slag av sin etterfølger og henrettet i Memfis.

## Litteratur
* Ray, J.D. (1987): «Egypt: Dependence and Independence (425-343 B.C.)» i: *Achaemenid History* **1**, Leiden, s. 79-95.

## Se også
*Liste over faraoer
Liv S. Nilsson

**Liv Solbjørg Nilsson** (født 28. januar 1943, død 4. juli 1994) var en norsk fagforeningsleder. Hun var den første kvinnelige lederen av Norsk Kommuneforbund.

Hun begynte sin yrkeskarriere ved Rønvik sykehus i 1971 som kontorsekretær, etter en tid ble hun tillitsvalgt ved sykehuset. Hun arbeidet ved sykehuset frem til 1980, da ble hun valgt til leder av distriktsstyret for Norsk Kommuneforbund i Nordland. Allerede i 1982 ble hun valgt til leder i Norsk Kommuneforbund, men hun overtok ikke formelt før i 1985 da den tidligere lederen Torger Oxholm gikk av da han nådde aldersgrensen. Dette var en vanskelig tid for Liv, selv om hadde blitt valgt til leder var hun ikke den virkelige lederen. Hun uttalte til *[[LO-Aktuelt]]* i 1991 at «ingen visste hvem som var den egentlige lederen» 

Da hun ble valgt til leder i 1982 var det få kvinner i ledelsen i det kvinnedominerte forbundet. For å få en større kvinnedominans i ledelsen stilte hun opp for kvinnene. Allerede året etter hun virkelig overtok som leder barket hun sammen med statsminister Gro Harlem Brundtland. Liv S. Nilsson mente at regjeringen hadde håndtert lønnsoppgjøret i offentlig sektor en svært klønete måte. Oppgjøret med statsministeren viste at hun var en uredd leder, noe hun også var innad i fagbevegelsen.

Allerede to år etter hun ble valgt til leder fikk hun diagnosen kreft i 1987. Hun ble frisk igjen, men fikk en uhelbredelig diagnose fire år senere. Hun døde i 1994 bare 51 år gammel. I ett av minneordene heter det  «Liv S. Nilsson ga lavtlønnede kvinner et ansikt, og satte seg i respekt i en mannsdominert fag og arbeiderbevegelse».

## Referanser


## Kilder
* arbeidslivet.no: Liv S.Nilsson
* fafo.no: ''Kvinner i fagbevegelsen 2013''  Kristine Nergaard, Mona Bråten og Anne Mette Ødegård  ISBN 978-82-7422-987-7
* Statsministerens minneord om Liv Nilsson Regjeringen.no - Statsministerens kontor.

## Eksterne lenker
*
Astrid Njålsdatter

**Astrid Njålsdatter av Skjalgaætten** fra Hålogaland i Norge var ifølge den siste utvidelsen (1200-tallet) av *[[Hervors saga]]* gift med kong Stenkil.

Astrid ble født som datter av den norske stormannen Njål Finnssønn og Gunhild Halvdansdatter i storslekten Skjalgsslekten i Hålogaland i Norge. Hun var ifølge  *utvidelsen* gift med den i forøvrig ukjente stormannen Ragnvald den gamle. På grunn av et sted i Adam av Bremens krønike, der denne uttrykker usikkerhet om Stenkil var stesønn eller søskenbarn til Emund gamle (senere kaller han ham entydig for hans søskenbarn), har hun blitt tolket som dennes hustru. 

## Referanser
Sten Inge Jørgensen

**Sten Inge Jørgensen** (født 12. august 1970) er en norsk journalist, bokanmelder og forfatter.

Jørgensen arbeider som utenriksjournalist i *[[Morgenbladet]]* og har Europa og Tyskland som spesialfelt.

I 2015 mottok han Willy Brandt-prisen for sitt arbeid med å formidle et omfangsrikt bilde av dagens Tyskland til norske lesere.

## Bibliografi
* *Politisk manifest 2000*, med Erling Fossen og Morten Andreas Strøksnes, Pax (2000) 
* *ATTAC og globaliseringen*, Aschehoug (2001)
* *Vesten mister grepet*, Kagge (2007)
* *Globale utfordringer*, Høyskoleforlaget (2010)
* *Tyskland stiger frem*, Aschehoug (2014)
* *Vi som elsker Europa*, Kagge (2018)
* *En europeisk tragedie*, Ascehoug (2022)

## Referanser
Daniel Müller

**Daniel Müller** (født 29. mai 1965), sveitsiske curlingspiller som deltok i de olympiske leker 1998 i Nagano.

Müller ble olympisk mester i curling under vinter-OL 1998 i Nagano. Han var med på det sveitsiske laget som vant curlingturneringen for menn foran Canada og Norge. De vant semifinalen over Norge med 8-7 og finalen over Canada med 9-3. De andre på laget var Diego Perren, Dominic Andres, Patrick Hürlimann og Patrik Lörtscher.

## OL-medaljer
* 1998  Nagano -  **Gull** i curling, menn  Sveits

## Referanser


## Eksterne lenker
*
Behind The Sun

***Behind The Sun*** er det nittende albumet fra det norske bandet Motorpsycho. 

## Sporliste
* Cloudwalker (A darker blue)
* Ghost
* On a plate
* Kvæstor (incl. Where Greyhounds Dare
* Hell, part 4-6: Traitor/The Tapestry/Swiss Cheese Mountaing
* Entropy
* The Magic & The Wonder (A Love Theme)
* Hell, Part 7: Vicitim Of Rock
## Medvirkende
* Bent Sæther – vokal, bass, gitar, keyboard
* Hans Magnus Ryan – vokal, gitar, keyboard
* Kenneth Kapstad – trommer
* Reine Fiske - gitar, mellotron

## Eksterne lenker
*
Jayma Mays

**Jamia Suzette Mays**, bedre kjent som **Jayma Mays**, (født 1979) er en amerikansk skuespillerinne og sanger. Hun spilte Emma Pillsbury i Fox’ musikalske komedieserie *[[Glee]]*, og filmroller som Amy i *[[Paul Blart: Mall Cop]]* og Grace i *[[Smurfene (film)|Smurfene]]* og *[[Smurfene 2]]*. Siden oktober 2013 har hun spilt rollen som Debbie i TV-serien *[[The Millers]]*.

## Tidlig liv

Mays ble født i Bristol, Tennessee, er oppvokst i Grundy, Virginia, og er datter av Paulette (født Norris) og James Mays, en gymnaslærer som også jobbet i kullgruveindustrien. Mays' interesser som barn varierte fra sang til matematikk. I en alder av 15, ble Mays tilbudt en jobb som arbeider på den lokale radiostasjonen for å lese dødsannonsene. Etter eksamen fra Grundy High School, fikk hun en tilknyttende grad fra Southwest Virginia Community College. Mays deltok deretter på Virginia Tech i et år, før hun ble overført til Radford University.

## Referanser


## Eksterne lenker
* 
* 
* 
* 
* Jayma Mays  hos TV.com
Jessalyn Gilsig

**Jessalyn Sarah Gilsig** (født 1971) er en canadisk skuespiller, kjent for sine roller i TV-serien *[[Boston Public]]*, som Gina Russo i *Nip/Tuck* og som Will Schuesters kone/eks-kone, Terri Schuester, i *[[Glee]]*. Hun spilte også i flere episoder av *[[NYPD Blue]]* og *[[Prison Break]]*, og hadde en tilbakevendende rolle på *[[Heroes (TV-serie)|Heroes]]*, samt flere andre serier.

## Tidlig liv og privatliv
Gilsig ble født i Montreal i Quebec i Canada, og er datter av Claire, en forfatter og oversetter, og Toby Gilsig, en ingeniør. Hun begynte som skuespiller da hun var tolv år. Hun gikk på videregående på Trafalgar School for jenter i sentrum av Montreal. Senere studerte hun ved Harvard Universitys American Repertory Theater, og gikk på McGill University fra 1989 til 1993, og gikk ut med en Bachelor of Arts-grad i engelsk i 1993.

Gilsig møtte først Bobby Salomon da begge var high school-elever. Etter at Salomon ble filmprodusent, flyttet de til Hollywood i 2002, og han og Gilsig fornyet sitt vennskap, og begynte å date igjen. Paret giftet seg den 1. januar 2005. Siden både Salomon og Gilsig er jødiske (Gilsig på farssiden), hadde paret et tradisjonelt jødisk bryllup. Gilsig og Salomon har en datter, Penelope, som er født den 26. september 2006. Gilsig søkte om skilsmisse fra Salomon den 8. september 2010.

## Referanser


## Litteratur
* Rohan, Virginia. «Gilsig Goes 'Public' And Grapples With Racism.» Chicago Tribune. 6 Feb 2001: 8.
* Stebbins, Sarah. «School Ties.» InStyle. Summer 2005: 272-273.

## Eksterne lenker
* 
*
Steinrøysa neri bakken

«**Steinrøysa neri bakken**» er en norsk vise skrevet av Alf Prøysen. Den ble utgitt i viseboka *[[Drengstu'viser]]* i 1948 og på plate i 1949. Det er også et minnesmerke over Prøysen ved NRK Marienlyst med navnet «Steinrøysa neri bakken».

Prøysen hadde først skrevet «på rallarsvensk og i skillingsvisestil» med tittelen «Bland björkorna bredvid kojan», men den norske versjonen var både realistisk og usentimental. Melodien er en tradisjonsmelodi, eller eventuelt Prøysens egen bearbeidelse av en tradisjonsmelodi.

Sangens jeg-person er en ungkar som forsøker å bli venn med ei ung jente, men som avvises av sitt eget rykte; steinrøysa er både stedet hvor han møter henne, avvises og senere våkner etter en rangel.

Prøysen spilte inn sangen i mars 1949. Den ble utgitt på 78-platen Columbia GN&nbsp;1739 sammen med sangen «Den skyldige».

Prøysen refererte senere til visa i sin egen kalendervise «Året rundt», hvor juniverset begynner med «*Når mai er forbi, så ta deg en tur, til steinrøysa neri bakken, da blomstrer det nyperoser i ur, i steinrøysa neri bakken ...*». I det siste avsnittet i memoarboka *[[Det var da det og itte nå]]* (1971) nevnes også Prestvægen, Prøysenstua og den faktiske steinrøysa der.

## Steinrøysa på Marienlyst
Etter Prøysens død i 1970 var det et ønske om et sentralt minnesmerke over ham. Utenfor NRKs lokaler på Marienlyst ligger «Steinrøysa neri bakken», et minne som ble etablert i 1971 på initiativ fra NRK. Steinrøysa består av én stein fra hver kommune i Norge. Steinrøysa er siden utviklet til en minnelund over Prøysen, Erik Bye og Otto Nielsen; de tre samarbeidet i radioprogrammet Søndagsposten.

## Referanser
29. egyptiske dynasti

**29. egyptiske dynasti** i oldtidens Egypt er ofte kombinert med andre dynastier i tidsepoken som kalles for senepoken. De andre grupperingene er 26., 27., 28., 30. og 31. dynastier.

29. dynasti varte i tiden 399-380 f.Kr. og styrte fra Mendes på Nildeltaet. Dynastiet ble grunnlagt, i henhold til en redegjørelse bevart i en papyrus som er oppbevart ved Brooklyn Museum, av Neferites I beseiret Amenirdisu i et slag og senere fikk ham henrettet i Memfis. Ved hans død var det to rivaliserende fraksjoner som kjempet for den egyptiske tronen: den ene bak hans sønn Muthis, og den andre som støttet usurpatoren (troneraneren) Psammuthes. Selv om sistnevnte vant greide han kun å styre et år. Dynastiet ble avsluttet da den siste herskeren Neferites II ble beseiret og henrettet av Nektanebo I som grunnla det 30. dynasti.

## Herskere
Kjente herskere i det 29. dynasti er som følgende:

Psammuthes ble veltet av Hakor, som hevdet å være en sønnesønn av Neferites I. Han greide å stå imot persiske forsøk på å gjenerobre Egypt ved hjelp fra den greske bystaten Athen (fram til kongefreden i 386 f.Kr.), og fra opprørskongen på Kypros, Evagoras. Selv om hans sønn Neferites II ble konge ved hans død, klarte den unge Neferites ikke å holde på sin arv.

## Litteratur
* Clarysse, Willy (1974): «Nephorites, Founder of the 29th Dynasty and His Name» i: *Chronique d'Égypte: Bulletin périodique de la Fondation égyptologique reine Élisabeth* **69**, s. 215–217.
* Lloyd, Alan Brian (2000): «The Late Period (664–332 BC)» i: Shaw, Ian: *The Oxford History of Ancient Egypt*, Oxford and New York: Oxford University Press, ISBN 0-8109-1020-9. s. 369–394
* Myśliwiec, Karol (2000): *The Twilight of Ancient Egypt: First Millennium B.C.E*, Ithaca and London: Cornell University Press, ISBN 0-8014-8630-0. Overs. David Lorton.
* Ray, John D. (1986): «Psammuthis and Hakoris» i: *Journal of Egyptian Archaeology* (Egypt Exploration Society) **72**, s. 149–158, doi:10.2307/3821486, JSTOR 3821486.

## Se også
*Liste over faraoer
Mike Harris

**Michael «Mike» Harris** (født 9. juni 1967), canadisk curlingspiller som deltok i de olympiske leker 1998 i Nagano.

Harris vant en olympisk sølvmedalje i curling under vinter-OL 1998 i Nagano. Han var med på det canadiske laget som kom på andreplass  i curlingturneringen for menn bak Sveits. De vant semifinalen over USA med 7-1 mend tapte finalen til Sveits med 9-3. De andre på laget var Richard Hart, Collin Mitchell, George Karrys og Paul Savage.

## OL-medaljer
* 1998  Nagano -  Sølv i curling, menn  Canada

## Referanser


## Eksterne lenker
*
Carol Kane

**Carolyn Laurie «Carol» Kane** (født 18. juni 1952 i Cleveland i Ohio) er en amerikansk teater-, film- og fjernsynsskuespiller.

## Liv og virke
### Bakgrunn
Carol Kanes foreldre var Joy, en jazzsangerinne, danserinne og pianist, og Michael Kane, en arkitekt som også arbeidet for Verdensbanken. Hennes familie var jødisk og hun nedstammet fra russiske immigranter. Hun vokste opp i New York City.

Foreldrene skilte seg da hun var 12 år gammel. Hun gikk på Cherry Lawn School, en progressiv kostskole i Darien i Connecticut til 1965. Hun gikk også på Professional Children's School i New York City.

### Karrière
Hun fikk sin profesjonelle debut i 1966 i stykket *[[The Prime of Miss Jean Brodie]]*, med Tammy Grimes.

I 1970 hadde hun en viktig rolle i filmen *Blood of the Iron Maiden*. Hun ble kjent på 1970-tallet med roller i filmene *[[Hester Street (film)|Hester Street]]* (som hun ble nominert til en Oscar for) og *[[Annie og jeg]]*. Hun var med i fjernsynsserien *[[Taxi (amerikansk TV-serie)|Taxi]]* tidlig i 1980-årene, som konen til Latka, rollefiguren spilt av Andy Kaufman, som hun vant Emmy-prisen for sitt arbeid to ganger.

Hun spilte rollefiguren Madame Morrible i musikalen *[[Wicked (musikal)|Wicked]]*, både i lokale produksjoner og på Broadway fra 2005 til 2014.

## Filmografi

## Annet arbeid
* This is My Night (Musikkvideo) (1985) – Mimi i Chaka Khans musikkvideo
* *[[Wicked (musikal)|Wicked]]* (2005–2009; 2013–d.d.) – Madame Morrible (Forskjellige produksjoner)

## Referanser


## Eksterne lenker
* 
*
John Gummer

**John Selwyn Gummer**, Lord Deben, (født 26. november 1939) er en britisk politiker fra det konservative parti, tidligere parlamentsmedlem i House of Commons, siden 2010 representant i House of Lords. I elleve år, frem til sommeren 2023, var han leder av den uavhengige Committee on Climate Change. Han sitter også som styreleder i konsulentselskapet Sancroft International, gjenvinningselskapet Valpak, GLOBE International, Association of Professional Financial Advisers og Veolia Water UK. Han er direktør i Veolia Voda, Catholic Herald og Castle Trust – det siste er et utlåns- og investeringsfirma. Han er også *[[trustee]]* i havbevaringsstiftelsen Blue Marine Foundation og (per 2024) i miljøvernstiftelsen Cool Earth.

Han var minister for London fra 1994 til 1997.

John Gummer forlot House of Commons etter valget i 2010, og ble utnevnt til overhuset (House of Lords) som lord Deben.

## Bakgrunn og oppvekst
John Selwyn Gummer var sønn av presten Selwyn Gummer, og vokste opp i en viktoriansk prestegård sammen med to brødre. Han har senere fortalt at familien hadde lite penger, og at han hadde en oppvekst der han lærte å bli glad i naturen.

## Bibliografi

* 1966: *When the Coloured People Come*, Oldbourne, ISBN 0-356-01199-2 – skrevet sammen med faren, Selwyn Gummer
* 1969: *To Church with Enthusiasm*, by John Gummer
* 1971: *The Permissive Society: Fact or Fantasy?*, by John Selwyn Gummer, Cassell, ISBN 0-304-93821-1
* 1974: *The Christian Calendar*, by Leonard W. Cowie and John Selwyn Gummer, Weidenfeld & Nicolson, ISBN 0-297-76804-2
* 1987: *Faith in Politics: Which Way Should Christians Vote?*, by John Gummer, Society for Promoting Christian Knowledge, ISBN 0-281-04299-3
* 1990: *Christianity and Conservatism*, by John Gummer
* 1997: *Green Buildings Pay*, edited by B. W. Edwards, foreword by John Gummer, Spon Press, ISBN 0-419-22730-X
* 1998: *From Earth Summit to Local Agenda 21: Working Towards Sustainable Development*, edited by William Laffery, Katarina Eckerberg, William M. Laffery, foreword by John Gummer, Earthscan Publications, ISBN 1-85383-547-1
* 1998: *Precision Agriculture: Practical Applications of New Technologies*, by John Gummer and Peter Botschek, The International Fertiliser Society, ISBN 0-85310-062-4
* Weekly columnist in *[[Estates Gazette]]* magazine

## Referanser


## Eksterne lenker
* 
* Guardian Unlimited Politics – Ask Aristotle: John Gummer MP
* TheyWorkForYou.com – John Gummer MP
* BBC article on the burger / BSE story
*  Video of BSE story from 1990
* Castle Trust
Erna Hagensen

**Erna Hagensen** (født 7. mars 1957 i Lørenskog, død 17. mai 2023) var en norsk fagforeningsleder. Hun var leder av Norsk Arbeidsmandsforbund fra 2003 til 2019.

Hun hadde bakgrunn som renholder og bartender. Da hun arbeidet i ISS var hun både tillitsvalgt og verneombud. I 1992 ble hun ansatt i prosjektet *Ren utvikling*. I 1995 ble hun valgt til forbundssekretær i Norsk Arbeidsmandsforbund og i 1999 ble hun valgt til nestleder i forbundet.

I 2003 ble hun valgt til leder og ble gjenvalgt to ganger.

## Referanser


## Kilder
* arbeidslivet.no: Portrett: Erna-Hagensen
* fafo.no  ''Kvinner i fagbevegelsen 2013'' (side 66)  Kristine Nergaard, Mona Bråten og Anne Mette Ødegård ISBN 978-82-7422-987-7
Gerd Tinglum

**Gerd Tinglum** (født 28. september 1951 i Namsskogan) er en norsk kunstner. Hun er utdannet ved Tokyo University of Fine Arts i Japan, Statens kunstakademi i Oslo og Hochschule für Bildende Künste i Hamburg i Tyskland. Hun har hatt separatutstilling bl.a. ved Nasjonalmuseet for kunst, arkitektur og design, Kunstnerforbundet, Stenersenmuseet og Kunstnernes Hus. Hun har hatt offentlige utsmykkningsoppdrag ved Halden fengsel, Asker og Bærum Politistasjon og Asker og Bærum sykehus. Fra 1996 til 2009 var hun professor ved Kunsthøgskolen i Oslo og i 2012 ble hun ansatt som professor ved Kunst- og designhøgskolen i Bergen.

## Referanser




## Eksterne lenker
* Verk av Gerd M. Tinglum på nasjonalmuseet.no
*  i BIBSYS
Bureau d’enquêtes et d’analyses pour la sécurité de l’aviation civile

**Bureau d'enquêtes et d'analyses pour la sécurité de l'aviation civile** (**BEA**; kan oversettes til «Byrået for undersøkelse og analyse av sivil luftfartssikkerhet») er et byrå som er underlagt den franske regjeringen og som er ansvarlig for å undersøke luftfartsulykker og alvorlige luftfartshendelser samt utvikle og iverksette sikkerhetsanbefalinger basert på kunnskap som det har tilegnet seg gjennom disse undersøkelsene.

BEA ble etablert i 1946 og har sitt hovedkontor ved Le Bourget lufthavn i Le Bourget utenfor Paris. Det har 110 ansatte (2011), deriblant rundt 50 etterforskere og tolv etterforskende assistenter.  Rémi Jouty er leder for BEA og tiltrådte i 2014. Byrået er underlagt det franske departementet for økologi, bærekraftig utvikling, samferdsel og energi. 

BEA-etterforskere følger internasjonale regler og er kompetente til å utrede alle luftfartsulykker som finner sted i fransk luftrom eller på fransk territorium (inkludert oversjøiske departementer og territorier som Fransk Guyana og Martinique), så vel som luftfartsulykker med franske luftfartøy som skjer i et internasjonalt område eller i andre land der de lokale myndighetene ikke starter en teknisk etterforskning. Med franske luftfartøy menes luftfartøy som er registrert, utviklet og/eller bygget i Frankrike (slik som Airbus, ATR, Dassault og Airbus Helicopters). BEA kan på anmodning også bistå utenlandske havarikommisjoner. 

Byrået gjennomfører årlig om lag 250 nye undersøkelser av ulykker eller hendelser i sivil luftfart. Blant flyulykkene BEA har gransket finnes Air France Flight 4590, Air France Flight 447, Flash Airlines Flight 604,  og Malaysia Airlines Flight 370 (Saint-André-funnene på Réunion). 

## Se også
* Luftfartssikkerhet
* Bureau d'Enquêtes sur les Accidents de Transport Terrestre
* Bureau d'Enquêtes sur les Événements de Mer

## Referanser


## Eksterne lenker
*
Tour of Estonia

**Estland rundt** (engelsk: *Tour of Estonia*) er et etapperitt i landeveissykling som arrangeres i Estland. Rittet er av klasse 2.1 og ble første gang arrangert i 2013. 

## Vinnere

## Eksterne lenker
*
Jenna Ushkowitz

**Jenna Noelle Ushkowitz** (født 1986) er en amerikansk skuespillerinne, vokalist, danser og forfatter, kjent for sine opptredener i Broadway-musikaler og for sin rolle som Tina Cohen-Chang i *[[Glee]]*. Hun har også skrevet en biografi med tittelen *Choosing Glee*. Ellers har Jenna dukket opp i Lady Gagas musikkvideo til «Marry the Night» og serien *[[Zack og Codys søte hotelliv]]*.

Ushkowitz ble født i Sør-Korea, men ble adoptert i en alder av tre måneder, og oppvokst i East Meadow, New York som en katolikk. Etternavnet hennes stammer imidlertid fra sin adoptive farfar som var jødisk.

Ushkowitz og motspiller Lea Michele har vært venner helt siden de var åtte år, men tok likevel ikke audition for rollene i *Glee* sammen.

## Filmografi

## Referanser


## Eksterne lenker
* 
* 
*
Annette Kierulf

**Annette Marie Kierulf** (født 1964) er en norsk billedkunstner og kurator. Hun er utdannet ved Kunstakademiet i Trondheim og Vestlandets Kunstakademi. Hun har hatt en rekke separatutstillinger og utstillinger i samarbeid med Caroline Kierulf, bl.a. i Kunstnerforbundet, Hordaland kunstsenter og Haugesund Billedgalleri, og deltatt i gruppeutstillinger på Bergen Kunsthall, Kunstnernes Hus og Charlottenborg Kunsthall i København. I 1999-2007 drev hun visningsstedet Galleri By the Way i Bergen. I 2006 var hun med å starte Kunstjournalen B-post hvor hun også har vært redaktør. I 2006 kuraterte hun den fjerde utgaven av Momentum - nordisk festival for samtidskunst  i samarbeid med Mark Sladen. Hun er professor i kunst ved fakultet for kunst, musikk og design, Universitetet i Bergen.

## Referanser


## Eksterne lenker
*  i BIBSYS
* Kunstnerforbundet: CV, bilder m.m. 
* Kunstnerens hjemmeside
Don Walchuk

**Donald J. «Don» Walchuk** (født 6. mars 1963 i Melville), canadisk curlingspiller som deltok i de olympiske leker 2002 i Salt Lake City.

Walchuk vant en olympisk sølvmedalje i curling under vinter-OL 2002 i Salt Lake City. Han var med på det canadiske laget som kom på andreplass i curlingturneringen for menn bak Norge. De vant semifinalen over Sverige med 6-4 men tapte finalen til Norge med 5-6. De andre på laget var Kevin Martin, Carter Rycroft, Don Bartlett og Ken Tralnberg.

Han ble verdensmester i curling 1989 i Milwaukee, Wisconsin i USA.

## OL-medaljer
* 2002  Salt Lake City -  Sølv i curling, menn  Canada

## Referanser


## Eksterne lenker
*